YouTubeen ladatun videon myötä julkisuuteen noussut ”Risujemmaajaksi” kutsuttu kouvolalaismies seikkaili lauantaina Kotkan Meripäivillä.

Risujemmaajalta pyydettiin Kotkan Meripäivillä tiheään tahtiin yhteiskuvia. SASU MÄKINEN

SASU MÄKINEN

Risujemmaajasta on jaettu sosiaalisessa mediassa lukuisia parodioita sekä meemejä.

YouTubessa leviävällä videolla mies tuo risuja Kouvolassa sijaitsevan kuntoradan maastoon. Kun videon kuvaaja kysyy miksei Risujemmaaja vie risuja Ahlmannintien jätepisteelle, mies alkaa raivoamaan.

Ihmiset pyysivät Risujemmaajalta yhteiskuvia nähdessään hänet Sapokan satamassa.

– Enhän minä tästä enää karkuunkaan lähde, hän totesi kuvapyyntöihin.

Kysyimme mieheltä, hakiko hän risut pois kuntoradalta.

– En hakenut, ja vien kyllä varmasti vielä lisääkin sinne, hän totesi.

Videolla esiintynyttä miehen pakettiautoa ei Sapokassa näkynyt.